Jennifer Capriati

**Jennifer Marie Capriati** američka je profesionalna teniserka i bivši svjetski broj 1. U svojoj karijeri osvojila je 3 *Grand Slam* titule (2 *Australian Opena* i 1 *Roland Garros*) i 1 zlatnu olimpijsku medalju u Barceloni 1992.

14. jula 2014. postala je član Međunarodne teniske Kuće slavnih.

## Karijera 
Kada je njen teniski talent postao očit, njena porodica se seli u Floridu kako bi trenirala po programu Jimmyja Everta, oca Chris Evert, jedne od najboljih teniserki u historiji.
1989. godine postala je najmlađa juniorka koja je osvojila neki *Grand Slam* naslov. Bilo je to u Parizu kada je imala 13 godina i 2 mjeseca (taj rekord će 1993. godine oboriti Martina Hingis kao 12-godišnjakinja). Potom je osvojila juniorski *US Open* u pojedinačnoj konkurenciji, te *US Open* i *Wimbledon* u parovima.

Kao profesionalna teniserka debitira 1990. na turniru u Floridi. Pobijedila je 4 nositeljice i probila se do finala, u kojem je izgubila od Gabriele Sabatini. Tri mjeseca kasnije postaje najmlađa teniserka koja je izborila polufinale *Roland Garrosa*. Izgubila je od kasnije pobjednice, Monike Seleš. Svoju prvu titulu osvojila je iste godine u oktobru na turniru u San Juanu na Portoriku. Završila je godinu kao svjetski broj 8.

1991. izborila je polufinala *Wimbledona* i *US Opena*. Postala je najmlađa polufinalistica *Wimbledona* pobijedivši u četvrtfinalu braniteljicu naslova, Martinu Navratilovu. Osvojila je te godine još dva naslova u singlu, te jedini u karijeri naslov u parovima (sa Seleš) na turniru u Rimu.

Olimpijske 1992. godine ostvarila je najveći uspjeh karijere. Osvojila je zlatnu medalju pobijedivši u finalu Steffi Graf, zlatnu s prethodnih igara.
1993. godine, izuzev titule u Sydneyu, imala je razočaravajuće rezultate. 1994. odigrala je samo jedan meč protiv Anke Huber i izgubila. Upala je u razne probleme u privatnom životu, pa se na nekoliko godina povlači iz tenisa.

Turnirima se vratila 1996. godine, ali do sljedećeg naslova morala je čekati još 3 godine. 1999. osvojila je turnire u Strasbourgu i Quebec Cityju.
2001. godine, nakon 11 godina u svijetu profesionalnog tenisa, prvi je put osvojila *Grand Slam* naslov. Prvo je na *Australian Openu* u finalu savladala svjetski broj 1, Martinu Hingis, da bi 5 mjeseci kasnije, u finalu *Roland Garrosa* u vrlo neizvjesnom meču bila bolja od Kim Clijsters. Te godine u oktobru zasjela je na 1. mjesto WTA-liste.

2002. osvaja svoju treću *Grand Slam* titulu, uspješno odbranivši naslov na *Australian Openu*.

Brojne povrede udaljile su je od tenisa, ali, službeno, još nije završila karijeru, mada je, s obzirom na njene godine, povratak malo vjerovatan.

## Grand Slam finala 
### Dobila (3) 
## Osvojeni turniri 
### Pojedinačno (14) 
|}

## Grand Slam nastupi 
N = nije učestvovala na turniru
 O/I = broj osvojenih titula u odnosu na broj odigranih *Grand Slamova*

## Također pogledajte 
* *100 najvećih tenisera svih vremena*

## Reference 
## Vanjski linkovi 
* WTA-profil 

Kategorija:Rođeni 1976.
Kategorija:Američki teniseri
Kategorija:Američki olimpijci
Kategorija:Biografije, New York
Kategorija:WTA brojevi 1
Kategorija:Osvajači zlatne medalje na Olimpijskim igrama (SAD)
Kategorija:Teniseri na Olimpijskim igrama 1992.
Kategorija:Amerikanci porijeklom iz Italije
Kategorija:Živi ljudi